joelniklaus/EU_Wikipedias huggingface dataset:
Sanders Berge

Sanders Berge (, dzimis ) ir norvēģu futbolists, spēlē pussarga pozīcijā, Norvēģijas futbola izlases dalībnieks. Kopš 2020. gada Berge pārstāv Anglijas Premjerlīgas komandu Sheffield United.

Sasniegumi 
Genk

 Beļģijas Pro līga: 2018–19
 Beļģijas Superkauss: 2019

Ārējās saites 

1998. gadā dzimušie
Norvēģijas izlases futbolisti
Norvēģijas futbolisti
KRC Genk spēlētāji
Sheffield United F.C. spēlētāji
Norvēģijā dzimušie
Džons Īgans

Džons Īgans (, dzimis ) ir īru futbolists, spēlē aizsarga pozīcijā, Īrijas futbola izlases dalībnieks. Kopš 2018. gada Īgans pārstāv Anglijas Premjerlīgas komandu Sheffield United.

Ārējās saites 

1992. gadā dzimušie
Mansterā dzimušie
Īrijas izlases futbolisti
Īrijas futbolisti
Sunderland A.F.C. spēlētāji
Crystal Palace F.C. spēlētāji
Sheffield United F.C. spēlētāji
Sems Džonstons

Sems Džonstons (, dzimis ) ir angļu futbolists, spēlē vārtsarga pozīcijā. Kopš 2022. gada Džonstons pārstāv Anglijas Premjerlīgas komandu Crystal Palace.

Ārējās saites 

1993. gadā dzimušie
Lankašīrā dzimušie
Anglijas izlases futbolisti
Anglijas futbolisti
Manchester United F.C. spēlētāji
Aston Villa F.C. spēlētāji
West Bromwich Albion F.C. spēlētāji
Crystal Palace F.C. spēlētāji
2020. gada Eiropas čempionāta futbolā spēlētāji
Vieglatlētika 1900. gada vasaras olimpiskajās spēlēs — 200 metri vīriešiem

200 metri vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Sacensības notika 1900. gada 22. jūlijā, krietni pēc lielākās daļas pārējo vieglatlētikas pasākumu, Kruakatelānā, Buloņas meža teritorijā. Tajās startēja 8 sportisti no septiņām valstīm.

Disciplīna bija sadalīta divās kārtās, kuras notika vienā dienā. Pirmajā kārtā bija 2 priekšskrējieni, kurā katrā startēja 4 sportisti. Divi labākie sportisti no katra priekšskrējiena startēja fināla skrējienā. 

Zelta medaļu, ar fināla rezultātu 22,2 sekundes izcīnīja ASV sportists Volters Tjūksberijs. Sudraba medaļu ieguva Indijas sportists Normens Pričards, viņa rezultāts bija 22.8 sekundes. Savukārt bronzas medaļu ieguva Austrālijas sportists Stens Roulijs, kura rezultāts finālā bija 22.9 sekundes.

ASV sportists  Viljams Holands, ar rezultātu 24.0 sekundes, uzstādīja pirmo olimpisko rekordu šajā disciplīnā. Vēlāk fināla skrējienā šo rekordu uzlaboja Volters Tjūksberijs, viņa jaunais rekords bija — 22.2 sekundes.

Rekordi 

(*) — neoficiālais 220 jardu (201.17 metru) rekords

Medaļu ieguvēji

Rezultāti

Kvalifikācija 

 1. priekšskrējiens

 2. priekšskrējiens

Fināls

Pārstāvētās valstis un sportisti 
 
200 metru sacensībās startēja 8 sportisti no 7 valstīm.

Atsauces

Ārējās saites 
 Vieglatlētika 1900. gada vasaras olimpiskajās spēlēs — 200 metri vīriešiem (Sports Reference) 
 Vieglatlētika 1900. gada vasaras olimpiskajās spēlēs — 200 metri vīriešiem (Olympedia) 
 Vieglatlētika 1900. gada vasaras olimpiskajās spēlēs — 200 metri vīriešiem (Olympics) 
 De Wael, Herman. Herman's Full Olympians: "Athletics 1900". Accessed 18 March 2006. Available electronically at  .
 

200 metri
Kīrans Gibss

Kīrans Gibss (, dzimis ) ir angļu futbolists, spēlē aizsarga pozīcijā, bijušais Anglijas futbola izlases dalībnieks. Kopš 2017. gada Gibss pārstāv Anglijas Premjerlīgas komandu West Bromwich Albion.

Sasniegumi 
Arsenal

 FA kauss: 2013–14, 2014–15
 FA Community Shield: 2014, 2015

Ārējas saites 

1989. gadā dzimušie
Londonā dzimušie
Anglijas izlases futbolisti
Anglijas futbolisti
Arsenal FC spēlētāji
Norwich City F.C. spēlētāji
West Bromwich Albion F.C. spēlētāji
Džordžs Vatskis

Džordžs Virdens Vatskis (angļu: George Virden Watsky; dzimis 1986. gada 15. septembrī), labāk pazīstams kā Watsky, ir amerikāņu mūziķis, dziesmu autors, ierakstu producents, dzejnieks un rakstnieks. Viņš izpilda slam dzeju un ir piedalījies šova Russell Simmons Presents Def Poetry 6. sezonā.

Vatskis guva popularitāti kā reperis ar savu video "Pale kid raps fast" 2011. gadā. Viņš izdevis sešus studijas albumus: Watsky 2009. gadā, Cardboard Castles 2013. gadā, All You Can Do 2014. gadā, x Infinity 2016. gadā, Complaint 2019. gadā un Placement 2020. gadā. Viņš koncertē kopā ar savu grupu Créme Fraîche.  Vatskis pazīstams arī ar Epic Rap Battles of History kolaborācijām un ir grāmatas How to Ruin Everything in 2016 autors.

Atsauces 

1986. gadā dzimušie
Amerikāņu mūziķi
Amerikāņu reperi
Ebreji
Amerikāņu dzejnieki
Vieglatlētika 1900. gada vasaras olimpiskajās spēlēs — 400 metri vīriešiem

400 metri vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Sacensības notika 1900. gada 14. un 15. jūlijā, Kruakatelānā, Buloņas meža teritorijā. Tajās startēja 15 sportisti no sešām valstīm.

Sacensības notika divās kārtās. 14. jūlijā tika aizvadīta kvalifikācijas kārta ar trijiem priekšskrējieniem, kurā katrā startēja pa pieciem sportistiem. No katra priekšskrējiena divi labākie sportisti kvalificējās finālam. Fināla skrējiens tika aizvadīts nākamajā dienā, 15. jūlijā. 

Zelta medaļu, ar fināla rezultātu 49.4 sekundes, ieguva ASV sportists Maksvels Longs. Sudraba medaļu, ar fināla rezultātu 49.6 sekundes, ieguva ASV sportists Viljams Holands. Savukārt bronzas medaļu ieguva Dānijas sportists Ernsts Šulcs, kura rezultāts fināla skrējienā bija 51.5 sekundes.

Pirmo reizi šajā disciplīnā bija pārstāvēta Dānija, Itālija, Norvēģija un Ungārija.

Sacensību laikā divas reizes tika uzlabots olimpiskais rekords šajā disciplīnā. Pirmais, kas to izdarīja bija ASV sportists Maksvels Longs, kurš 1. priekšskrējienu veica ar rezultātu 50.4 sekundes. Dienu vēlām, 15. jūlijā, viņš pats laboja savu rekordu par vienu sekundi uz — 49.4 sekundēm.

Rekordi 

(*) — neoficiālais 440 jardu (402.34 metru) pasaules rekords

Medaļu ieguvēji

Rezultāti

Kvalifikācija 
 1. priekšskrējiens

 2. priekšskrējiens

 3. priekšskrējiens

Fināls

Pārstāvētās valstis un sportisti 
 
400 metru sacensībās startēja 15 sportisti no 6 valstīm. Dānija, Francija, Itālija, Norvēģija un Ungārija pirmoreizi startēja šajā disciplīnā. 

Iekavās norādīts startējošo sportistu skaits no attiecīgās valsts.

Atsauces

Ārējās saites 
 Vieglatlētika 1900. gada vasaras olimpiskajās spēlēs — 400 metri vīriešiem (Sports Reference) 
 Vieglatlētika 1900. gada vasaras olimpiskajās spēlēs — 400 metri vīriešiem (Olympedia) 
 Vieglatlētika 1900. gada vasaras olimpiskajās spēlēs — 400 metri vīriešiem (Olympics) 
 De Wael, Herman. Herman's Full Olympians: "Athletics 1900". Accessed 18 March 2006. Available electronically at  .
 

400 metri
Vieglatlētika 1900. gada vasaras olimpiskajās spēlēs — 800 metri vīriešiem

800 metri vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Sacensības notika 1900. gada 14. un 16. jūlijā, Kruakatelānā, Buloņas meža teritorijā. Tajās startēja 18 sportisti no septiņām valstīm. Vairāk nekā puse no sportistiem pārstāvēja ASV. 

Sacensības bija sadalītas divās kārtās. Kvalifikācija notika 14. jūlijā, kad bija trīs priekšskrējieni, no kuriem katra priekšskrējiena divi labākie sportisti kvalificējās fināla kārtai. Fināls notika 16. jūlijā, un tajā startēja 6 sportisti. 

Zelta medaļu ar rezultātu 2:01,2 izcīnīja Lielbritānijas sportists Alfrēds Tisē. Viņš izcīnīja pirmo zelta medaļu Lielbritānijai šajā disciplīnā. Sudraba medaļu ar rezultātu 2:03,0 ieguva ASV sportists Džons Kregans. Savukārt bronzas medaļu ieguva ASV sportists Deivids Hols, kura rezultāts finālā bija 2:03,8.

Pirmo reizi šajā disciplīnā bija pārstāvēta Bohēmija, Dānija un Itālija.

Sacensību laikā tika labots olimpiskais rekords šajā disciplīnā. To kvalifikācijas kārtas pirmajā priekšskrējienā izdarīja ASV sportists Deivids Hols. Viņa uzstādītais jaunais rekords bija 1 minūte un 59 sekundes.

Rekordi 

(*) — neoficiālais pasaules rekords

Medaļu ieguvēji

Rezultāti

Kvalifikācijas kārta 
 1. priekškrējiens

 2. priekškrējiens

 3. priekškrējiens

Fināls

Pārstāvētās valstis un sportisti 
 
800 metru sacensībās startēja 18 sportisti no 7 valstīm. ASV, Bohēmija, Dānija un Itālija pirmoreizi startēja šajā disciplīnā. 

Iekavās norādīts startējošo sportistu skaits no attiecīgās valsts.

Atsauces

Ārējās saites 
 Vieglatlētika 1900. gada vasaras olimpiskajās spēlēs — 800 metri vīriešiem (Sports Reference) 
 Vieglatlētika 1900. gada vasaras olimpiskajās spēlēs — 800 metri vīriešiem (Olympedia) 
 Vieglatlētika 1900. gada vasaras olimpiskajās spēlēs — 800 metri vīriešiem (Olympics) 
 De Wael, Herman. Herman's Full Olympians: "Athletics 1900".  Accessed 18 March 2006. Available electronically at  .
 

800 metri
Vieglatlētika 1900. gada vasaras olimpiskajās spēlēs — 1500 metri vīriešiem

150 metri vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Sacensības notika 1900. gada 15. jūlijā, Kruakatelānā, Buloņas meža teritorijā. Tajās startēja 9 sportisti no sešām valstīm.

Zelta medaļu ar rezultātu 4:06.2 ieguva Lielbritānijas sportists Čārlzs Benets. Sudraba medaļu ar rezultātu 4:06.6 izcīnīja Francijas sportists Anrī Deložs. Bronzas medaļu ieguva ASV sportists Džons Brejs, viņa rezultāts bija 4:07.2. 

Pirmo reizi šajā disciplīnā bija pārstāvēta Austrija,  Bohēmija,  Dānija un Lielbritānija.

Sacensību laikā tika labots neoficiālais pasaules un olimpiskais rekords. To paveica Lielbritānijas sportists Čārlzs Benets. Viņa rezultāts bija 4 minūtes un 6.2 sekundes.

Rekordi 

(*) — neoficiālais pasaules rekords

Medaļu ieguvēji

Rezultāti

Pārstāvētās valstis un sportisti 
 Skatīt arī: Vieglatlēti 1900. gada vasaras olimpiskajās spēlēs
1500 metru sacensībās startēja 9 sportisti no 6 valstīm. Austrija, Bohēmija, Dānija un Lielbritānija pirmo reizi startēja šajā disciplīnā. 

Iekavās norādīts startējošo sportistu skaits no attiecīgās valsts.

Skatīt arī 
 Vieglatlētika 1900. gada vasaras olimpiskajās spēlēs

Atsauces

Ārējās saites 
 Vieglatlētika 1900. gada vasaras olimpiskajās spēlēs — 1500 metri vīriešiem (Sports Reference) 
 Vieglatlētika 1900. gada vasaras olimpiskajās spēlēs — 1500 metri vīriešiem (Olympedia) 
 Vieglatlētika 1900. gada vasaras olimpiskajās spēlēs — 1500 metri vīriešiem (Olympics) 
 De Wael, Herman. Herman's Full Olympians: "Athletics 1900".  Accessed 18 March 2006. Available electronically at  .
 

1500 metri
Vieglatlētika 1900. gada vasaras olimpiskajās spēlēs — 110 metru barjerskrējiens vīriešiem

110 metru barjerskrējiens vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Tā bija īsākā no barjerskrējiena distancēm šajās olimpiskajās spēlēs. Sacensības notika 1900. gada 14. jūlijā, Kruakatelānā, Buloņas meža teritorijā. Tajās startēja 9 sportisti no trim valstīm. Vairāk kā puse no visiem sportistiem bija no ASV. 

Sacensības bija sadalītas vairākās kārtās. Pirmā kārta bija kvalifikācijas pusfināli, kurā tika aizvadīti trīs skrējieni. No katra priekšskrējiena labākais sportists kvalificējās finālam, bet otrās un trešās vietas ieguvēji veica atkārtotos skrējienus. Kopumā tika aizvadīti divi atkātotie skrējieni, kurā katrā startēja pa trim sportistiem. No katra šī skrējiena labākais sportists kvalificējās fināla skrējiena. Fināla skrējiens tika aizvadīts tajā pašā dienā, kad kvalifikācijas un atkārtotie skrējieni un tajā startēja pieci sportisti.

110 metru barjerskrējiens bija viens no piecām vieglatlētikas disciplīnām, kur olimpiskās medaļas ieguva tikai ASV sportisti. Zelta medaļu, ar rezultātu 15.4 sekundes, ieguva Alvins Krencleins. Sudraba medaļu, ar rezultātu 15.5 sekundes ieguva Džons Maklīns, bet bronzas medaļu ieguva Frederiks Molonijs. Viņa rezultāts bija 15.6 sekundes.

Pirmo reizi šajā disciplīnā bija pārstāvēta Indija.

Sacensību laikā amerikānis Alvins Krencleins divas reizes, laboja olimpisko rekordu šajā disciplīnā. Sacensībām noslēdzoties jaunais olimpiskais rekords šajā disciplīnā bija 15.4 sekundes.

Rekordi

Medaļu ieguvēji

Rezultāti

Pusfināli 
 1. pusfināls

 2. pusfināls

 3. pusfināls

Atkārtotie skrējieni 

 1. skrējiens

 2. skrējiens

Fināls

Pārstāvētās valstis un sportisti 
 
110 metru barjerskrējiena sacensībās startēja 8 sportisti no 3 valstīm. Indija pirmo reizi startēja šajā disciplīnā. 

Iekavās norādīts startējošo sportistu skaits no attiecīgās valsts.

Atsauces

Ārējās saites 
 Vieglatlētika 1900. gada vasaras olimpiskajās spēlēs — 110 metru barjerskrējiens vīriešiem (Sports Reference) 
 Vieglatlētika 1900. gada vasaras olimpiskajās spēlēs — 110 metru barjerskrējiens vīriešiem (Olympedia) 
 Vieglatlētika 1900. gada vasaras olimpiskajās spēlēs — 110 metru barjerskrējiens vīriešiem (Olympics) 
 De Wael, Herman. Herman's Full Olympians: "Athletics 1900".  Accessed 18 March 2006. Available electronically at  .
 

barjerskrējiens
Vieglatlētika 1900. gada vasaras olimpiskajās spēlēs — 400 metru barjerskrējiens vīriešiem

400 metru barjerskrējiens vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Tā bija garākā no barjerskrējiena distancēm šajās olimpiskajās spēlēs. Sacensības notika 1900. gada 14. jūlijā, Kruakatelānā, Buloņas meža teritorijā. Tajās startēja 5 sportisti no četrām valstīm.

Sacensības bija sadalītas divās kārtās. Pirmā kārta, kas notika 14. jūlijā, bija kvalifikācija, kurā tika aizvadīti divi priekšskrējieni. Katra priekšskrējiena divi labākie rezultāta ieguvēji kvalificējas fināla skrējienam. Fināla skrējiens notika 15 jūlijā un tajā piedalījās 4 sportisti.

Zelta medaļu, ar rezultātu 57.6 sekundes, izcīnīja ASV sportists Volters Tjūksberijs. Sudraba medaļu, ar rezultātu 58.3 sekundes, ieguva Francijas sportists Anrī Tozēns. Savukārt bronzas medaļu ieguva Kanādas sportists Džordžs Ortons.

Sacensību laikā vairākkārtīgi tika uzlabots olimpiskais rekords šajā disciplīnā. Pirmo olimpisko rekordu uzstādīja ASV sportists Volters Tjūksberijs, 1 minūte un 1 sekunde, pirmajā priekšskrējienā. Otrajā priekšskrējienā šo rekordu uzlaboja Francijas sportists Anrī Tozēns — 1:00.2. Fināla skrējienā atkal Volters Tjūksberijs šo rekordu laboja uz 57.6 sekundēm.

Rekordi 

(*) — neoficiālais 440 jardu (402.34 metru) rekords

Medaļu ieguvēji

Rezultāti

Kvalifikācijas kārta 

 1. priekšskrējiens

 2. priekšskrējiens

Fināls

Pārstāvētās valstis un sportisti 
 
400 metru barjerskrējiena sacensībās startēja 5 sportisti no 4 valstīm. 

Iekavās norādīts startējošo sportistu skaits no attiecīgās valsts.

Atsauces

Ārējās saites 
 Vieglatlētika 1900. gada vasaras olimpiskajās spēlēs — 400 metru barjerskrējiens vīriešiem (Sports Reference) 
 Vieglatlētika 1900. gada vasaras olimpiskajās spēlēs — 400 metru barjerskrējiens vīriešiem (Olympedia) 
 Vieglatlētika 1900. gada vasaras olimpiskajās spēlēs — 400 metru barjerskrējiens vīriešiem (Olympics) 
 De Wael, Herman. Herman's Full Olympians: "Athletics 1900".  Accessed 18 March 2006. Available electronically at  .
 

barjerskrējiens
Jaunie mutanti

"Jaunie mutanti" () ir 2020. gada ASV supervaroņu žanra šausmu filma, kas veidota pēc Marvel Comics tāda paša nosaukuma komiksu motīviem. Filmas izplatītājs ir 20th Century Studios. Šī ir trīspadsmitā un noslēdzošā filma X-cilvēku filmu sērijā. Filmas režisors ir Džošs Būns, scenāristi Būns un Neits Lī. Galvenās lomas atveido Meisija Viljamsa, Anja Teilore Džoja, Čārlijs Hītons, Alise Braga, Blu Hanta un Henrijs Zaga. Filmā jaunu mutantu grupa tiek turēta slepenā iestādē, kur viņiem ir jācīnās, lai glābtu savas dzīvības un tiktu brīvībā.

Būns un Lī sāka darbu pie filmas uzreiz pēc tam, kad Būns beidza darbu pie savas filmas "Vainīgas ir zvaigznes" (The Fault in Our Stars, 2014). Pāris 2015. gada maijā parakstīja sadarbības līgumu un ieguva izredzes uz iespējamu X-cilvēku filmu triloģiju, ko producētu Saimons Kinbergs. Par Teilores-Džojas un Viljamsas piedalīšanos filmā baumoja no 2016. gada marta, līdz gadu vēlāk baumas apstiprinājās izziņojot pilno aktieru sastāvu. Filmēšana norisinājās no 2017. gada jūlija līdz septembrim Bostonā, Masačūsetsā, pārsvarā Medfīldas štata slimnīcā. Filmas pirmizrāde tika plānota 2018. gada aprīlī. Vēlāk filmai ieplānoja atsevišķu ainu pārfilmēšanu, kas tika atlikta, jo Disney uzsāka 20th Century Fox iegādes procesu. Pēc iegādes procesa beigām Būns atgriezās pie filmas un tā tika pabeigta 2020. gada martā, neveicot pārfilmēšanu.

Filmas "Jaunie mutanti" pirmzrāde ASV notika , pirms tam tā vairākas reizes tika atlikta, sākot no 2018. gada aprīļa. Latvijas kinoteātros filmas pirmizrāde notika . Filma saņēma dažādas kritiķu atsauksmes. Sākotnēji šī filma bija veidota kā triloģijas pirmā daļa, bet pēc Fox nonākšanas Disney īpašumā filmas tiesības pārgāja pie Marvel Studios, tādējādi izslēdzot turpinājumu iespējamību.

Atsauces

Ārējās saites 

2020. gada filmas
ASV filmas
X-cilvēki
Mets Dohertijs

Mets Dohertijs (, dzimis ) ir īru futbolists, spēlē aizsarga pozīcijā, Īrijas futbola izlases dalībnieks. Kopš 2020. gada Dohertijs pārstāv Anglijas Premjerlīgas komandu Tottenham Hotspur. Iepriekš desmit gadus spēlējis Vulverhemptonas "Wanderers" komandā.

Sasniegumi 
Wolverhampton Wanderers

 Anglijas čempionāts: 2017–18
 Anglijas Pirmā līga: 2013–14

Individuālie sasniegumi

 Wolverhampton Wanderers gada labākais spēlētājs: 2015–16

Ārējās saites 

1992. gadā dzimušie
Lensterā dzimušie
Īrijas izlases futbolisti
Īrijas futbolisti
Wolverhampton Wanderers F.C. spēlētāji
Tottenham Hotspur F.C. spēlētāji
Adama Traore

Adama Traore (, dzimis ) ir spāņu futbolists, spēlē pussarga pozīcijā, Spānijas futbola izlases dalībnieks. Kopš 2022. gada Traore pārstāv La Liga komandu Barcelona, kas viņu īrē no Vulverhemptonas "Wanderers".

Sasniegumi 
Barcelona

 Copa del Rey: 2014–15

Ārējās saites 

1996. gadā dzimušie
Katalonijā dzimušie
Spānijas izlases futbolisti
Spānijas futbolisti
FC Barcelona spēlētāji
Aston Villa F.C. spēlētāji
Middlesbrough FC spēlētāji
Wolverhampton Wanderers F.C. spēlētāji
2020. gada Eiropas čempionāta futbolā spēlētāji
Optibet Latvija

Optibet ir interaktīvo azartspēļu operators, kas pieder Enlabs AB grupai (Enlabs (no )) ir uzņēmums, kas rada izklaidi, izmantojot inovatīvu domāšanu spēļu jomā. Optibet piedāvā dažādus tiešsaistes azartspēļu produktus, piemēram, kazino, sporta likmes, LIVE likmes un pokeru.

Optibet vēsture meklējama 1999. gadā, kad zīmols tika dibināts Latvijā. Šobrīd Optibet galvenais tirgus ir Baltijas valstis un Skandināvija, taču tiek apgūta arī Dienvidamerika.

Vēsture 
Uzņēmums tika dibināts 1999. gadā Latvijā kā SIA "Tele Toto", bet šobrīd zināmais nosaukums Optibet tirgū tika ieviests tikai 2008. gadā, tieši pēc tam, kad 2007. gadā uzņēmumu nopirka Redbet Holding AB.

Optibet zīmols tika prezentēts Latvijas tirgum, uzsākot tiešsaistes spēles vietnē optibet.lv. Sākumā darbība tika vērsta uz sporta totalizatoru. 2010. gada FIFA pasaules kausa izcīņas laikā, pirmo reizi tika ieviestas LIVE likmes. 2012. gadā Optibet savā platformā sāka piedāvāt tiešsaistes kazino spēles.

2013. gadā grupas struktūra mainījās un sākās lieli paplašināšanās plāni. 2014. gadā tika iegūta Igaunijas licence un līdz 2014. gada beigām tika uzsākta darbība Igaunijā, paplašinot arī Optibet spēļu piedāvājumu tirgū.

2017. gadā tika iegādāts Lietuvas azartspēļu spēļu operators Baltic Bet un pēc gadu ilgas sagatavošanās, arī Lietuvā tika uzsākta Optibet darbība.

2018. gada beigās Optibet iegādājās Zviedrijas uzņēmums Enlabs AB.

Optibet Latvija 
Optibet 2008. gadā web lapā Optibet.lv iepazīstina ar tiešsaistes azartspēlēm.

Līdz 2019. gadam Optibet ir Latvijā apmeklētākā azartspēļu vietne licencēto azartspēļu operatoru tirgū.

2020. gada sākumā Optibet uzsāk tiešraides galvenajiem pasaules sporta notikumiem.

2020. gadā Optibet.lv migrē uz jaunu platformu.

Optibet Latvijā atbalsta un sponsorē nacionālās līgas un komandas.

Apbalvojumi 
2019. gadā Optibet tika atzīts par labāko tiešsaistes kazino Baltijā. Balvu piešķir Mare Balticum Gaming Summit (MBGS).

2020. gadā Optibet tika atzīts par labāko klientu atbalsta sniedzēju Baltijā. Balvu piešķir Mare Balticum Gaming Summit (MBGS).

Sponsorēšana 
Optibet sponsorē dažādas Baltijas, tai skaitā Latvijas sporta līgas. Viens no stratēģiskajiem mērķiem ir pulcēt vietējos sporta atbalstītājus, veicināt sporta attīstību, kā arī padarīt sportu par konkurētspējīgu izklaides nozares produktu un lielisku izklaides iespēju līdzjutējiem.

Kvalitatīva sporta attīstība Latvijā ir viena no “Optibet” galvenajām prioritātēm.

 2020. — ... Ģenerālsponsors Optibet Nākotnes līgai, Latvijas futbola otrajai augstākajai līgai.
 2019. — ... Ģenerālsponsors Optibet Virslīgai, Latvijas futbola augstākajai līgai.
 2019. — Sponsors Latvijas florbola savienībai.
 2018. —... Sponsors "LNK boxing".
 2017. — 2020. Ģenerālsponsors Latvijas telpu futbola asociācijai. 2018. gadā Latvijas Futsala Virslīga tika nosaukta par "Optibet Futsal Virslīga".
 2017 — ... Ģenerālsponsors Latvijas Hokeja federācija, Optibet Hokeja līga un Baltic Women Ice-hockey Championship.
 2015 — ... Sponsors volejbola komandai "Lūši".

Atsauces 

Latvijas uzņēmumi
Brīnumsieviete 1984

"Brīnumsieviete 1984" () ir 2020. gada ASV supervaroņu filma, kas balstīta uz DC Comics tēlu Brīnumsievieti. Šis ir turpinājums 2017. gada filmai "Brīnumsieviete" un devītā filma DC Extended Universe (DCEU). Filmas režisore ir Petija Dženkinsa, scenārija autori ir Dženkinsa, Džefs Džonss un Deivids Kallahams. Galveno varoni, Daienu Prinsu / Brīnumsievieti, atveido Gala Gadota, pārējās lomās Kriss Pains, Kristena Viga, Pedro Paskāls, Robina Raita un Konija Nīlsena. Filmas darbība norisinās 1984. gadā, Aukstā kara laikā, kad Daiena sastopas ar Meksvelu Lordu un Čītu.

Pārrunas par filmas turpinājumu sākās drīz pēc pirmās filmas pirmizrādes 2017. gada jūnijā, un filmas izveide tika apstiprināta jau nākamajā mēnesī. Filmēšana sākās  Warner Bros. studijā Anglijā, vēl tika filmēts ASV (Kolumbijas un Ziemeļvirdžīnijas štatā), Lielbritānijā (Londonā un Daksfordā), Kanāriju Salās (Tenerifē un Fuerteventurā), Andalūzijā (Almerē) un Spānijā. Pēc sešu mēnešu ilgas filmēšanas tā noslēdzās . Papildu ainu piefilmēšana norisinājās 2019. gada jūlijā.

Filmas "Brīnumsieviete 84" pirmizrāde notika  DC FanDome virtuālajā platformā. Apvienotās Karalistes kinoteātros filmu sāka demonstrēt , savukārt ASV — , tāpat filma uzreiz bija pieejama straumēšanas kanālā HBO Max. Filmas izplatītājs ir Warner Bros. Pictures un tā pieejama arī Dolby Cinema un IMAX formātos.

Ir izziņota filmas turpinājuma izstrāde un pagarināti līgumi ar Dženkinsu un Gadotu, kā arī spinofs par Temiskīras amazonēm, ko producēs Dženkinsa.

Atsauces

Ārējās saites 

2020. gada filmas
ASV filmas
DC Extended Universe
Nils Strauss

Nils Derovs Strauss, (angļu: Neil Darrow Strauss; dzimis 1973. gada 13. oktobrī Čikāgā, Ilinoisā, ASV) pazīstams arī ar pseidonīmu Style, ir amerikāņu autors, žurnālists un rēgu rakstnieks. Viņš ir vislabāk pazīstams ar grāmatu The Game: Penetrating the Secret Society of Pickup Artists, kurā viņš apraksta savu pieredzi aplidošanas mākslas kopienā, cenšoties kļūt par "pikap mākslinieku". Viņš ir žurnāla Rolling Stone līdzstrādnieks un regulāri rakstījis laikrakstā The New York Times.

Atsauces

1969. gadā dzimušie
Amerikāņu rakstnieki
Ebreji
ASV žurnālisti
Blogeri
Mario Pašaličs

Mario Pašaličs (, dzimis ) ir horvātu futbolists, spēlē pussarga pozīcijā, Horvātijas futbola izlases dalībnieks. Kopš 2020. gada Pašaličs pārstāv Itālijas Serie A komandu Bergamo "Atalanta".

Sasniegumi 
Milan

 Supercoppa Italiana: 2016

Ārējās saites 

1995. gadā dzimušie
Reinzemē-Pfalcā dzimušie
Horvātijas izlases futbolisti
Horvātijas futbolisti
Chelsea F.C. spēlētāji
AS Monaco FC spēlētāji
AC Milan spēlētāji
FK Spartak Maskava spēlētāji
Bergamo "Atalanta" spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Kičenera

Kičenera () ir pilsēta Kanādā, Ontārio provincē. 2016. gadā pilsētā dzīvoja 470 015 iedzīvotāji. Kičenera atrodas aptuveni 100 km no Toronto. Līdz 1916. gadam, kad Pirmā pasaules kara laikā nosaukumu mainīja, pilsēta tika saukta par Berlīni. Pilsētā bāzējas hokeja komanda Kičeneras "Rangers", kas spēlē Ontārio hokeja līgā.

Ārējās saites 

 Mājaslapa 

Kanādas pilsētas
Grīnsboro

Grīnsboro () ir pilsēta ASV, Ziemeļkarolīnas štatā. 2010. gadā pilsētā dzīvoja 269 666 iedzīvotāji. Grīnsboro ir trešā lielākā pilsēta Ziemeļkarolīnā aiz Šarlotas un Roli.

Vēsture 
1979. gada 3. novembrī pilsētā notika apšaude (pazīstama kā Grīnsboro slaktiņš), ko veica Kukkluksklana locekļi un vietējie radikāli kreisie aktīvisti, kuri protestēja pret rūpniecisko segregāciju. Tiesa, kas notika pēc notikumiem, nosodīja ne tikai slepkavas, bet arī vairākus vietējos policistus par sadarbību ar Kukluksklanu.

Rūpniecība 
Vispazīstamākie industriālie produkti ir Volvo VNL kravas automobīļi. Pilsēta ir slavena arī ar Wrangler džinsiem.

Pilsētā atrodas autobūves kompānijas Mack Trucks galvenā mītne.

Cilvēki 
Grīnsboro dzimuši:

 O. Henrijs (1862—1910) — rakstnieks
 Džons Isners (1985) — tenisists
 Dollija Medisone (1768—1849) — ASV pirmā lēdija, Džeimsa Medisona sieva

Ārējās saites 

 Mājaslapa

Atsauces 

Ziemeļkarolīnas pilsētas
Glendeila

Glendeila () ir pilsēta ASV, Arizonas štatā. 2010. gadā pilsētā dzīvoja 226 721 iedzīvotājs. Pilsēta atrodas aptuveni 14 kilometrus no Fīniksas centra. Pilsētā bāzējas NHL komanda Arizonas "Coyotes" un NFL komanda Arizonas "Cardinals".

Ārējās saites 

 Mājaslapa 

Arizonas pilsētas
Fortsmita

Fortsmita () ir pilsēta ASV, Ārkanzasas štatā. 2020. gadā pilsētā dzīvoja 89 142 iedzīvotāji. Pilsēta atrodas pie Oklahomas štata robežas, Ārkanzasas upes krastos.

Cilvēki 
Fortsmitā dzimuši:

 Džalils Okafors (1995) — basketbolists

Ārējās saites 

 Mājaslapa

Atsauces 

Ārkanzasas pilsētas
Kīvesta

Kīvesta () ir pilsēta ASV, Floridas štatā. 2010. gadā pilsētā dzīvoja 24 649 iedzīvotāji. Pilsēta atrodas Floridas šaurumā uz četrām dažādām salām. Kīvesta ir vistālāk uz dienvidiem esošā pilsēta ASV. Kīvestā ir lidosta un tā ir nozīmīga ostas pilsēta.

Ārējās saites 

 Mājaslapa 

Floridas pilsētas
Geinsvila

Geinsvila () ir pilsēta ASV, Floridas štatā. 2010. gadā pilsētā dzīvoja 124 354 iedzīvotāji. Pilsēta atrodas Floridas ziemeļu daļā. Geinsvilā atrodas Floridas Universitāte, kas ir lielāka universitāte štatā.

Cilvēki 
Geinsvilā dzimuši:

 Toms Petijs (1950–2017) – rokmūziķis

Ārējās saites 

 Mājaslapa 

Floridas pilsētas
Kolumbusa (Džordžija)

Kolumbusa () ir pilsēta ASV, Džordžijas štatā. 2010. gadā pilsētā dzīvoja 189 885 iedzīvotāji. Kolumbusa ir trešā lielākā pilsēta Džordžijā un tā atrodas pie pašas štata robežas ar Alabamu. Pilsēta atrodas Čatahūčī upes krastos.

Ārējās saites 

 Mājaslapa 

Džordžijas pilsētas
Džolieta

Džolieta () ir pilsēta ASV, Ilinoisas štatā. 2010. gadā pilsētā dzīvoja 147 459 iedzīvotāji. Pilsēta atrodas 48 kilometrus no Čikāgas. Džolietā regulāri notiek NASCAR sacensības.

Ārējās saites 

 Mājaslapa 

Ilinoisas pilsētas
Peorija

Peorija () ir pilsēta ASV, Ilinoisas štatā. 2010. gadā Peorijā dzīvoja 115 007 iedzīvotāji. Pilsēta atrodas Ilinoisas upes krastos.

Cilvēki 
Peorijā dzimuši:

 Herberts Džemisons (1875—1938) — vieglatlēts

Ārējās saites 

 Mājaslapa 

Ilinoisas pilsētas
Kaolinīts

Kaolinīts ir minerāls no slāņaino silikātu apakšklases. Tas ir viens no galvenajiem mālu minerāliem.

Apraksts 
Ķīmiskais sastāvs Al4[Si4O10](OH)8; satur 39,5 % Al2O3, 46,5 % SiO2 un 14 % H2O.

Nosaukts pēc atradnes pie Gaolina ciema (ķīn. 高岭) netālu no Czindečžeņas pilsētas Ķīnas dienvidaustrumos.

Veido zemjainas masas, kurās lielā palielinājumā elektronmikroskopijā ir konstatējami sīki seššķautņaini kristāli. Kristalizējas triklīnā singonijā.

Veidojas kaolinizācijas procesā, laukšpatu iežiem dēdējot hidrotermāli mainoties.

Sastāvs un īpašības 
Kaolinīts veidojas no alumīnija oksīdu saturošiem materiāliem, galvenokārt laukšpatiem un vizlām. Tā veidošanās procesu sauc par kaolinizāciju.

Kristāliskās struktūras pamatā ir daudzskaitlīgi Si—O4 tetraedru slāņi, kas savā starpā saistīti ar vājām saitēm, nodrošinot kaolinītam ļoti pilnīgu skaldnību, kas savukārt rada visas kristāliskās struktūras simetrijas izmaiņas.

Karsējot līdz 500—600 °C kaolinīts zaudē ūdeni, bet 1000—1200 °C temperatūras sadalās, izdalot siltumu, veidojot vispirms silimanītu, bet pēc tam mullītu. Šī reakcija veido keramiskās ražošanas pamatu.

Kaolinīta slāņainā struktūra nodrošina iežiem uz tā bāzes (mālam, kaolīnam) plastiskuma īpašības. Cietība pēc Mosa skalas ir 1, blīvums 2540—2600 kg/m³. Taustot rada taukainu sajūtu. Tīrā veidā kaolinīts ir balts, reizēm ar gaišzilu vai rudu nokrāsu. Mehāniskie piemaisījumi to krāso sarkanā, melnā, zaļā krāsā.

Izmantošana 
Ap 50% visa iegūtā kaolinīta tiek izmantots papīra ražošanā krītpapīra pildījumam.

Keramiskajā ražošanā to izmanto angoba un glazūras pagatavošanai.

Kaolinītu izmanto arī farmācijā kā pārtikas piedevu, zobu pastās (kā vieglu abrazīvu materiālu), kosmētikā (t.s. "baltos mālus") un daudzās citās nozarēs.

Minerāli
Filosilikāti
Evansvila

Evansvila () ir pilsēta ASV, Indiānas štatā. 2020. gadā Evansvilā dzīvoja 118,414 iedzīvotāji. Evansvila ir trešā lielākā pilsēta Indiānā un tā atrodas pie štata robežas ar Kentuki. Pilsētai cauri plūst Ohaio upe.

Ekonomika 
Mašīnbūve un metālapstrāde (detaļu ražošana automašīnām, dzinējiem, ledusskapjiem, elektroierīcēm), pārtika, mēbeles, ķīmiskā rūpniecība, iepakojuma ražošana. Rūpniecībā ir nodarbināti 40 tūkstoši (1975).

Ārējās saites

Atsauces 

Indiānas pilsētas
Sautbenda

Sautbenda () ir pilsēta ASV, Indiānas štatā. 2020. gadā pilsētā dzīvoja 103,453 iedzīvotāji. Sautbenda ir ceturtā lielākā pilsēta Indiānas štatā.

Ekonomika 
Pilsētas atrašanās pie upes 1800. gadu beigās un 1900. gadu sākumā izraisīja industriālu ekonomiku. Līdz Otrā pasaules kara beigām pilsētas ekonomika sāka kristies. 1963. gadā tika slēgta pilsētas lielākā rūpnīca Studebaker.

Joprojām var atrast vecās ekonomikas paliekas pamestu rūpnīcu veidā, no kurām lielākā daļa vēl nav iznīcināta.Pēc industriālās ekonomikas lejupslīdes priekšplānā izvirzījās veselības aprūpe, izglītība un mazais bizness, taču pilsēta joprojām nav sasniegusi 50. gadu beigu labklājības līmeni.

Notre Dame Universitāte ir pilsētas lielākais darba devējs, kas nodrošina 4758 darbavietas.

Sadraudzības pilsētas 
Sautbendas sadraudzības pilsētas ir:
  Čenstohova, Polija
  Arcberga, Vācija
  Guanahuato, Meksika
  Bergišgladbaha, Vācija

Ārējās saites 

 Mājaslapa

Atsauces 

Indiānas pilsētas
NG-14

NG-14 bija ASV uzņēmuma Northrop Grumman kravas kosmosa kuģa Cygnus (S.S. Kalpana Chawla) Starptautiskās kosmosa stacijas (SKS) apgādes misija NASA programmā Commercial Resupply Services 2 (CRS-2). Kravas kuģis orbītā tika palaists 2020. gada 3. oktobrī, darbību beidza 2021. gada 26. janvārī.

Kosmosa kuģis nosaukts par godu ASV indiešu astronautei Kalpanai Čavlai, kura gāja bojā Space Shuttle Columbia (STS-107) katastrofā 2003. gadā.

Derīgā krava 
Kopējā kravas masa bija 3582 kg.
Kosmosa kuģa hermētiskajā nodalījumā atradās 3551 kg kravas: lietas apkalpei (850 kg), rezerves daļas stacijas iekārtām (1230 kg), krava zinātniskajiem pētījumiem (1217 kg), datoru iekārtas (71 kg), ārpuskuģa aktivitāšu aprīkojums (151 kg).
Kravā bija jauna tualete, ko nākotnē paredzēts izmantot Orion kosmosa kuģos.
Kravā bija arī trīs Cubesat pavadoņi: Bobcat-1, NEUTRON-1, SPOC

Nehermetizētā krava (32 kg) bija Northrop izgatavotā iekārta SharkSat, kas paredzēta sakaru un autonomas izzināšanas tehnoloģiju izmēģināšanai.

Lidojuma gaita 
Cygnus tika palaists  01:16:14 UTC ar nesējraķeti Antares 230+ no Vidusatlantiskā reģionālā kosmoporta (MARS) starta laukuma LP-0A.

5. oktobrī Cygnus pietuvojās stacijai. 09:32 UTC kosmosa kuģi satvēra ar stacijas manipulatoru, ko vadīja Kristofers Kesidijs. 12:01 UTC Cygnus bija pievienots pie Unity moduļa apakšējās pieslēgvietas.

2021. gada 6. janvārī 12:25 UTC ar Canadarm2 manipulatoru, ko vadīja lidojuma vadītāji no zemes, Cygnus tika atvienots no Unity moduļa. 15:11 UTC tas tika palaists brīvā lidojumā. Pēc tam kravas kuģis veica autonomu lidojumu, kura laikā tika testētas un demonstrētas SharkSat daudzprocesoru sistēmas, digitālie uztvērēji, integrālās shēmas un citas elektronikas komponentes. Šīs sistēmas paredzētas Ka joslas programmatūras definēto radiosakaru izstrādē, kas varētu būt potenciāli lietojumi 5G, kosmosa — zemes un kosmosa — kosmosa sakaru sistēmās.

2021. gada 26. janvārī kravas kuģis tika novadīts no orbītas; tas sasniedza atmosfēras blīvos slāņus un 20:23 UTC sadega virs Klusā okeāna dienvidu daļas.

Atsauces

Ārējās saites 
 Cygnus NG-14 Mission Page Northrop Grumman
 Northrop Grumman CRS-14 Mission NASA
 Cygnus-PCM (enhanced) Gunter Dirk Krebs

Cygnus kosmosa kuģi
Šrīvporta

Šrīvporta () ir pilsēta ASV, Luiziānas štatā. 2010. gadā pilsētā dzīvoja 199 311 iedzīvotājs. Šrīvporta ir trešā lielākā pilsēta štatā aiz Ņūorleānas un Batonrūžas. Pilsēta atrodas Redriveras upes krastos.

Ārējās saites 

 Mājaslapa 

Luiziānas pilsētas
SV Ried

SV Ried ir Austrijas futbola klubs no Rīdes Augšaustrijā. Tas ir dibināts 1912. gadā, pašlaik spēlē Austrijas Bundeslīgā. Mājas spēles komanda aizvada Josko Arena, kura ietilpība ir 7300 vietu. Kluba futbolisti ir divas reizes uzvarējuši Austrijas kausa izcīņā — 1998. un 2011. gadā. Pirmo reizi Bundeslīgai kvalificējās 1995. gadā, labāko rezultātu sasniedza 2006.—2007. gada sezonā, izcīnot 2. vietu.

Sasniegumi 
 Austrijas Bundeslīga
 Vicečempioni (1): 2006–07
 Austrijas kauss
 Kausa ieguvēji (2): 1997–98, 2010–11
 Finālisti (1): 2011–12
 Austrijas superkauss
 Finālisti (1): 1998
 Austrijas 2. līga
 Uzvarētāji (2): 2004–05, 2019–20
 UEFA Intertoto kauss
 Uzvarētāji (1): 2006

Atsauces

Ārējās saites 

 Oficiālā mājaslapa 
 Kluba profils soccerway.com 
 Transfermarkt kluba profils 

Austrijas futbola klubi
Dienvidkurzemes 2. vidusskola

Dienvidkurzemes 2. vidusskola ir Dienvidkurzemes novada pašvaldības dibināta vispārējās izglītības iestāde, kas atrodas Ziedu ielā 7 Aizputē.

Izglītības programmu īstenošanas vietas un teritoriālās struktūrvienības 
 Aizputes konsultāciju punkts — Ziedu iela 7, Aizpute;
 Cīravas konsultāciju punkts — Cīravas Lauksaimniecības skola, Cīrava;
 Grobiņas konsultāciju punkts — Skolas iela 1, Grobiņa;
 Nīcas konsultāciju punkts — Skolas iela 14, Nīca;
 Liepājas konsultāciju punkts — Ventspils iela 51, Liepāja.

Izglītības programmas 

 amatizglītības programma (kods 21011113)
 vispārējās vidējās izglītības vispārizglītojošā virziena programma (kods 31011013; kods 31016013)
 vispārējās vidējās izglītības vispārizglītojošā virziena programma (kods 31011014; kods 31016014)

Vēsture 
Pēc 2009. gada teritoriālās reformas Liepājas rajona Neklātienes vidusskola ieguva Aizputes novada vidusskolas, bet 2021. gadā — Dienvidkurzemes 2. vidusskolas nosaukumu.

Skolas Dienvidkurzemes novadā
Aizpute
Vidusskolas Latvijā
Mārtiņš Kossovičs

Mārtiņš Kossovičs (dzimis ) ir Latvijas politiķis un uzņēmējs. Viņš ir partijas "Progresīvie" un "Kustība Par!" Rīgas domes frakcijas vadītājs, partijas "Progresīvie" valdes loceklis, kā arī uzņēmumu īpašnieks briļļu un optikas nozarē.

M. Kossovičs arī vada "Progresīvie" Rīgas nodaļu. Viņš bijis viens no biedrības "Progresīvie" dibinātājiem. Iepriekš kandidējis 2018. gada Saeimas vēlēšanās, bet netika ievēlēts.

M. Kossovičs kopā ar brāli Jāni Kossoviču vada optikas uzņēmumu grupu "Optic Guru", kurā ietilpst tādi zīmoli kā Manaslēcas.lv, Metropole un Outlet Optika.

2021. gada 15. decembrī Kossovičs nāca klajā ar paziņojumu, ka viņam tika piedāvāts 2,1 milj. eiro liels kukulis, saistībā ar kura piedāvāšanu Korupcijas novēršanas un apkarošanas birojs (KNAB) 2021. gada septembrī sāka kriminālprocesu. Kossovičs žurnālistiem neatklāja, kas bija kukuļa devējs. Kossovičs norādīja, ka neizpaust sīkāku informāciju apsolījis tiesībsargājošajām iestādēm – gan KNAB, gan Ģenerālprokuratūrai. "Man ir svarīgi, lai šī lieta izbeigtos ar rezultātu un iespējamie vainīgie saņemtu tiešām taisnīgu sodu. Tāpēc es ļoti atvainojos, – tiesībsargājošās iestādes man lūdza vairāk par šo lietu nekomentēt," norādīja Kossovičs.

Atsauces 

1980. gadā dzimušie
"Progresīvie" politiķi
Rīgas domes deputāti (2020—2025)
Latvijas uzņēmēji
Skābarži

Skābarži () ir bērzu dzimtas ģints. Tajā ir iekļautas 30–40 sugas, kuras ir lielākajā daļā ziemeļu puslodes mērenās joslas reģionos. Lielākais sugu skaits ir sastopamas Austrumāzijā, īpaši Ķīnā. Eiropā sastopamas tikai divas sugas, tikai viena Ziemeļamerikas austrumos un viena Vidusamerikā.

Sugas 
Skābaržu ģintī tiek atzītas šādas sugas:

 Carpinus betulus L. - sastopams no Eiropas līdz Rietumāzijai; naturalizējies Ziemeļamerikā – Eiropas skābardis;
 Carpinus caroliniana Walter – Ziemeļamerikas austrumi – Karolīnas skābardis;
 Carpinus chuniana Hu – Guanduna, Guidžou, Hubei;
 Carpinus cordata Blume – Ķīna, Koreja, Japāna;
 Carpinus dayongiana K.W.Liu & Q.Z.Lin – Hunaņa;
 Carpinus eximia Nakai – Koreja;
 Carpinus faginea Lindl. – Nepāla, Himalaji Indijas ziemeļos;
 Carpinus fangiana Hu – Sičuaņa, Guansi;
 Carpinus hebestroma Yamam. – Taivāna;
 Carpinus henryana H.J.P.Winkl. – Ķīnas dienvidi;
 Carpinus japonica Blume – Japāna – Japānas skābardis;
 Carpinus kawakamii Hayata – Taivāna, Ķīnas dienvidaustrumi;
 Carpinus kweichowensis Hu – Guidžou, Yunnan;
 Carpinus langaoensis Z. Qiang Lu & J. Quan Liu – Shaanxi, Ķīna
 Carpinus laxiflora (Siebold & Zucc.) Blume – Aka-shide hornbeam – Japāna, Koreja
 Carpinus lipoensis Y.K.Li – Guidžou
 Carpinus londoniana H.J.P.Winkl. – Ķīnas dienvidi, Indoķīnas ziemeļi;
 Carpinus luochengensis J.Y.Liang – Guidžou;
 Carpinus mengshanensis S.B.Liang & F.Z.Zhao – Šaņduna;
 Carpinus microphylla Z.C.Chen ex Y.S.Wang & J.P.Huang;
 Carpinus mollicoma Hu – Tibeta, Sičuaņa, Junaņa;
 Carpinus monbeigiana Hand.–Mazz. – Tibeta, Junaņa;
 Carpinus omeiensis Hu & W.P.Fang – Sičuaņa, Guidžou;
 Carpinus orientalis Mill. – Ungārija, Balkāni, Itālija, Krima, Turcija, Irāna, Kaukāzs – austrumu skābardis;
 Carpinus paohsingensis W.Y.Hsia – Ķīna;
 †Carpinus perryae Pigg, Manchester, & Wehr – Ipresija;
 Carpinus polyneura Franch. – Ķīnas dienvidos;
 Carpinus pubescens Burkill – Ķīna, Vjetnama;
 Carpinus purpurinervis Hu – Guidžou;
 Carpinus putoensis W.C.Cheng – Džedzjana;
 Carpinus rankanensis Hayata – Taivāna;
 Carpinus rupestris A.Camus – Junaņa, Guidžou;
 Carpinus shensiensis Hu – Gansu, Šaansi;
 Carpinus shimenensis C.J.Qi – Hunaņa;
 †Carpinus tengshongensis W.C.Cheng – pliocēna Junaņas province;
 Carpinus tropicalis (Donn.Sm.) Lundell – Meksika, Centrālamerika;
 Carpinus tsaiana Hu – Junaņa, Guidžou;
 Carpinus tschonoskii Maxim. – Ķīna, Koreja, Japāna – Čonoska skābardis;
 Carpinus turczaninowii Hance – Ķīna, Koreja, Japāna;
 Carpinus viminea Wall. ex Lindl. – Ķīna, Koreja, Himalaji, Indoķīnas ziemeļi.

Galerija

Atsauces 

Skābarži
Bērzu dzimta
Viesturs Kleinbergs

Viesturs Kleinbergs (dzimis ) ir Latvijas politiķis un sociālais darbinieks. Kleinbergs vada Rīgas domes Sociālo jautājumu komiteju, ir partijas "Progresīvie" biedrs un vada Latvijas Samariešu apvienības dienestu "Samariešu atbalsts mājās".

Kleinbergs 2020. gadā tika ievēlēts Rīgas domē no "Attīstībai/Par!", "Progresīvie" kopīgā saraksta. Iepriekš no "Progresīvie" saraksta kandidējis arī 2018. gada Saeimas vēlēšanās un 2019. gada Eiropas Parlamenta vēlēšanās, taču "Progresīvie" tajās nepārvarēja 5 % barjeru.

Atsauces 

1978. gadā dzimušie
"Progresīvie" politiķi
Rīgas domes deputāti (2020—2025)
Latvijas Universitātes absolventi
Makrīns

Markuss Opellijs Severs Makrīns (, dzimis ap 165. gadu, miris 218. gada jūnijā) bija Romas imperators no 217. gada novembra līdz 218. gada jūnijam. Viņš valdīja kopā ar savu dēlu Diadumeniānu. Iegājis vēsturē kā pirmais Romas imperators, kas cēlies no zemākās aristokrātijas (jātnieku) kārtas, kā arī pirmais imperators, kas visu savu valdīšanas laiku pavadījis ārpus galvaspilsētas - Romas.

Dzimis Mauritānijas provincē berberu cilmes ģimenē. Ieguvis pietiekami labu izglītību, kas ļāva viņam veidot veiksmīgu karjeru impērijas administrācijā. Darbojies kā veiksmīgs jurists. Imperators Karakalla iecēla Makrīnu par pretoriānu gvardes prefektu, līdz ar to padarot viņu par savas personīgās apsardzes vienības komandieri. 217.gada pavasarī pavadījis imperatoru uz austrumu provincēm, lai gatavotos militārai kampaņai pret partiešiem. 8. aprīlī, ceļā uz Lunas templi, imperatoru Karakallu, pēc Makrīna pavēles, nogalināja kāds romiešu karavīrs. Pēc trīs dienām Makrīns pasludināja sevi par jauno imperatoru. Tā kā viņu atbalstīja arī karaspēks, tad Romas senātam neatlika nekas cits, kā apstiprināt viņu par imperatoru.

Uzsākot valdīšanu Makrīns saņēma valsti ar iztukšotu kasi un aktīvu karadarbību vairākās frontēs (Armēnijā, Partā un Dākijā). Centās finansiāli un diplomātiski stabilizēt stāvokli valstī. Ar veiksmīgu diplomātiju izdevās noslēgt mieru ar ienaidniekiem, tomēr lielās izmaksas un finansu reformas radīja neapmierinātību armijas aprindās.

Šo neapmierinātību izmantoja nogalinātā imperatora Karakallas tante Jūlija Mēza, kas organizēja sacelšanos pret Makrīnu, lai par valdnieku ieceltu savu mazdēlu Elagabalu. 218.gada 8. jūnijā Makrīns tika sakauts Antiohijas kaujā un dumpīgie leģioni pasludināja Elagabalu par jauno imperatoru. Pats Makrīns centās glābties un bēgt uz Romu, bet Kapadokijā tika notverts un sodīts ar nāvi. Sūtījis savu dēlu Diadumeniānu patverties uz Partu, bet viņš ātri ticis notverts un nogalināts.
Pēc viņu nāves Romas senāts pasludināja Makrīnu un Diadumeniānu par valsts ienaidniekiem. Viņu vārdi tika izdzēsti no dokumentiem un skulptūras iznīcinātas.

Atsauces

Ārējās saites 

165. gadā dzimušie
218. gadā mirušie
Romas imperatori
Aleksis Lafrenjē

Aleksis Lafrenjē (; dzimis ) ir kanādiešu hokejists, kreisās malas uzbrucējs. Pašlaik (2020) Lafrenjē spēlē Nacionālā hokeja līgas kluba Ņujorkas "Rangers" rindās.

Spēlētāja karjera 
No 2017. līdz pat 2020. gadam Lafrenjē spēlēja Kvebekas junioru hokeja līgas komandā Rimoski "Oceanic". 2018. gadā uzbrucējs tika atzīts par līgas labāko debitantu un tika iekļauts tās simboliskajā izlasē. Nākamajās divās sezonās Lafrenjē ieguva līgas vērtīgākā spēlētāja balvu, 2020. gadā noslēdzot turnīru arī kā tā rezultatīvākais spēlētājs.

2020. gada NHL draftā Lafrenjē ar kopējo pirmo numuru izraudzījās Ņujorkas "Rangers".

Ārējās saites 

2001. gadā dzimušie
Kanādas hokejisti
Ņujorkas "Rangers" spēlētāji
NHL drafta pirmās kārtas izvēles
Kvebekā dzimušie
Vladimirs Presņakovs (deputāts)

Vladimirs Presņakovs (dzimis , miršanas datums nav zināms) bija Latvijas krievu jurists un politiķis. Bijis Tautas padomes biedrs un Satversmes sapulces deputāts.

Biogrāfija 
Dzimis  (pēc vecā stila — ) Oloņecas guberņas Vitegras pilsētā Aleksandra Presņakova ģimenē.

Zvērināts advokāts.

Latvijas Republikas pagaidu parlamenta — Tautas padomes — loceklis. 1920. gadā ievēlēts Latvijas Satversmes sapulcē no Krievu bezpartijiskās grupas.

Atsauces 

1883. gadā dzimušie
Cilvēki ar nezināmu miršanas datumu
Latvijas krievi
Satversmes sapulces deputāti
Tautas padomes locekļi
Džeralds Kārs

Džeralds Pols Kārs (Gerald Paul Carr; dzimis , miris ) bija
ASV astronauts, inženieris, Jūras kara flotes lidotājs, pulkvedis. Viņš ir veicis vienu kosmisko lidojumu (Skylab 4).

Džeralds Kārs piedzima  Denverā, Kolorādo. Drīz pēc tam ģimene pārcēlās uz Santaanu Kalifornijā. 1950. gadā Kārs pabeidza vidusskolu Santaanā.

1954. gadā Džeralds Kārs Dienvidkalifornijas Universitātē ieguva inženiera bakalaura grādu mehānikā. Studiju laikā viņš apguva rezerves virsnieku treniņu kursus. 1954. gadā viņš sāka dienestu Jūras kājnieku korpusā, un tika nosūtīts ASV Jūras kājnieku korpusa virsnieku pamata skolā Kvantiko. Viņš apguva lidotāja prasmes Penskolā un Kingsvillā.
1961. gadā Naval Postgraduate School Kārs ieguva zinātņu bakalaura grādu aeronautikas inženierijā, un 1962. gadā Prinstonas Universitātē viņš ieguva zinātņu maģistra grādu aeronautikas inženierijā.

Pēc studijām Kāru norīkoja Jūras kājnieku korpusa jūras iznīcinātāju uzbrukuma eskadriļā VMFA-122, pilotējot klāja aviācijas iznīcinātāju F-8 Crusader ASV teritorijā un Tālajos Austrumos. Vēlāk viņš dienēja Jūras gaisa kontroles 3. eskadriļas izmēģinājumu nodaļā, izmēģinot dažādus gaisa kuģus.

1966. gada aprīlī Džeralds Kārs tika uzņemts NASA 5. astronautu grupā. Trenējās Gemini projektam. Apollo 8 un Apollo 12 lidojumu laikā viņš bija sakaru operators (CapCom). Viņš bija mēness visurgājēja LRV izmēģinājumu komandā.
Kārs tika iecelts Apollo 19 pamatapkalpē kā mēness moduļa pilots, bet šis lidojums tika atcelts.

Pirmo un vienīgo lidojumu kosmosā Džeralds Kārs sāka 1973. gada 16. novembrī, esot Skylab orbitālās stacijas trešās ekspedīcijas Skylab 4 komandierim. Kopā ar viņu apkalpē bija Edvards Gibsons un Viljams Pougs. Viņš veica trīs iziešanas kosmosā. Apkalpe uz zemes atgriezās 1974. gada 8. februārī. Lidojuma ilgums bija 84 dienas 1 stunda 15 minūtes, uzstādot jaunu rekordu, kas bija nepārspēts līdz 1978. gada martam.

Pēc kosmiskā lidojumā Kārs kļuva par kosmisko aparātu iekārtu projektēšanas atbalsta grupas vadītāju.
1975. gada septembrī Džeralds Kārs atvaļinājās no bruņotajiem spēkiem pulkveža pakāpē. 1977. gadā viņš atstāja NASA.

1977. gadā Kārs sāka strādāt inženierkonsultāciju uzņēmumā Bovay Engineers, Inc. par izstrādes menedžeri, vēlāk viņš kļuva par vecāko vice prezidentu.
1981. gadā viņš kļuva par uzņēmuma Applied Research, Inc. prezidenta vecāko konsultantu.
No 1983. līdz 1985. gadam Kārs Teksasas Universitātē Ostinā vadīja 300 collu teleskopa projektu.
1984. gadā Vermontā viņš dibināja savu uzņēmumu CAMUS, Inc., kas nodarbojās ar nulles gravitācijas cilvēka faktoru inženierijas tehniskā atbalsta pakalpojumiem (procedūru izstrāde, darbības analīze, treniņi un sistēmu integrācija). CAMUS bija Boeing lielākais tehniskā atbalsta apakšuzņēmējs, izstrādājot SKS apkalpes sistēmas.

Džeralds Kārs mira 2020. gada 26. augustā, četras dienas pēc savas 88. dzimšanas dienas.

Kosmisko lidojumu kopsavilkums

Iziešanas atklātā kosmosā

Ārējās saites 
 Skylab Astronaut Gerald "Jerry" Carr Dies at 88 NASA 
 Джералд (Джерри) Пол Карр  

ASV izmēģinātājpiloti
ASV astronauti
Emīls Gontjē

Emīls Gontjē (; dzimis , miris ) bija franču vieglatlēts, 1900. gada vasaras olimpisko spēļu dalībnieks.

1897. gadā viņš bija Francijas čempions lodes grūšanā. 1898., 1900. un 1901. gadā bija Francijas čempions kārtslēkšanā un 1898. un 1911. gadā Francijas čempions diska mešānā. 

1900. gada vasaras olimpiskajās spēlēs Parīzē Gontjē startēja divās vieglatlētikas disciplīnās. Labāko rezultātu šajās olimpiskajās spēlēs viņš ieguva kārtslēkšanā. Kurp ar rezultātu 3.10 metri, ieguva 4. vietu, kopā vēl ar diviem citiem sportistiem. Diska mešanā, ar rezultātu 30 metri, kvalifikācijas kārtā, viņš palika 13. vietā un fināla kārtā nestartēja.

Atsauces

Ārējās saites 
 Emīls Gontjē (SOK profils) 
 Emīls Gontjē (Olympedia.org) 
 Emīls Gontjē (Sports Reference profils) 

1877. gadā dzimušie
1947. gadā mirušie
Francijas vieglatlēti
Francijas sportisti 1900. gada vasaras olimpiskajās spēlēs
Vieglatlēti 1900. gada vasaras olimpiskajās spēlēs
Kārtslēcēji
Lodes grūdēji
Raivis Ansons

Raivis Ansons (dzimis ) ir latviešu hokejists, labās malas uzbrucējs. Pašlaik (2021) spēlē Kvebekas junioru hokeja līgas komandā Baie-Comeau Drakkar.

Spēlētāja karjera 
Karjeru Ansons uzsāka HS Rīga sistēmā, vairākas sezonas spēlējot dažādos Latvijas junioru čempionātos. 2018.—19. gada sezonu aizvadīja Latvijas čempionātā, HS Rīga rindās 28 spēlēs atzīmējoties ar 14 punktiem. Nākamajā vasarā Ansons pārcēlās uz Ziemeļameriku, pievienojoties Kvebekas junioru hokeja līgas komandai Baie-Comeau Drakkar. Pēc debijas sezonas Kanādā Ansonu 2020. gada NHL drafta piektajā kārtā izvēlējās Pitsburgas "Penguins".

COVID-19 pandēmijas dēļ aizkavējoties hokeja sezonas sākumam Ziemeļamerikā, 2020.—21. gada sezonu Ansons uzsāka Latvijas čempionāta klubā HK Zemgale. Sezonas turpinājumā pārcēlās uz Ziemeļameriku, kur pievienojās Kvebekas junioru hokeja līgas vienībai Baie-Comeau Drakkar.

Latvijas izlases sastāvā piedalījies divos U-20 pasaules čempionātos, kā arī 2019. gada U-18 pasaules čempionātā. 2022. gada maijā parakstīja debitanta līgumu ar Pitsburgas "Penguins".

Atsauces

Ārējās saites 

2002. gadā dzimušie
Rīgā dzimušie
Latvijas hokejisti